《岁暮书怀次宝意舅氏韵 其二》
清代·吴璜

世家惭愧旧延陵，除却佣书百不能。坦率科名迟宋济，粗豪湖海负陈登。

酌椒此夜招邻叟，煨芋他年问寺僧。莫道寒窗清课少，半旬束笋近诗增。

作者简介：（1727—1773）浙江山阴人，字方甸，号鉴南。乾隆二十五年进士。由户部主事授湖南澧州知州。丁忧起复。时方用兵，选调四川，入军需局。从温福攻金川，治粮事。兵溃坠崖死。有《黄琢山房集》。